Englands kvinnelandslag i fotball

**Englands kvinnelandslag i fotball** representerer England i internasjonale kamper. Laget etablert seg utover på 2000-tallet og 2010-tallet som ett av verdens sterkeste lag, med 3.-plass i VM 2015 og finale i EM 2009 som høydepunkter. I 2022 tok de EM gull på hjemmebane og i 2023 VM sølv bak Spania.

## Historie
:*Se også [[Fotball for kvinner]]*
I 1914 begynte kvinner å jobbe med å lage ammunisjon i anledning første verdenskrig ved firmaet Dick, Kerr & Co. Firmaet satte igang, på tross av samtidige advarsler mot det, et fotballag for kvinnene. Laget slo mennenes lag, og fikk etter hvert et stort publikum når de spilte sine veldedighetskamper til inntekt til skadde militære. 

Laget fortsatte å spille også etter verdenskrigen, og i 1920 møtte de Frankrike i flere kamper. Dick, Kerr's gjorde det svært bra der, og oppmerksomheten deres økte så mye at en kamp mellom dem og St. Helen's Ladies ble spilt 2. juledag 1920 foran 53 000 tilskuere (av 67 000, de resterende var det ikke plass til) på Goodison Park. Nesten et år etter, den 5. desember 1921, bestemte imidlertid FA seg for å forby kvinnefotball. Det er blitt spekulert i om dette skyldes at kvinnene trakk flere tilskuere enn mennene, mennenes rekord var 37 545 tilskuere i 1921. Dick, Kerr's svarte med å spille på andre baner enn de som var under FAs kontroll, og etter hvert dro de også på en tur til Canada og USA. De fikk ikke spille i Canada, så de dro til USA, der de gjorde det svært bra mot amerikanske mannslag; tre seire, tre uavgjort og tre tap ble fasit. De tapte knepent mot Paterson Silk Sox, som året etter ble USAs nasjonale mestre for menn.

### England i mesterskap
50 år etter at de hadde forbudt kvinnefotball, og ett år etter resten av Europa, opphevet FA forbudet. Da hadde Dirk, Kerr's, som skiftet navn til Preston Ladies FC på slutten av 20-årene, vært nedlagt i fem år. Det første offisielle landslaget spilte sin første kamp i 19. november 1972 da de vant 3-2 borte mot Skottland.

I Englands første offisielle mesterskap kom de til finalen i 1984, da de tapte finalen mot Sverige på straffesparkkonkurranser. Også i neste offisielle mesterskap, EM i 1987 var det Sverige som satte kjepper i hjulene for England ved å slå dem ut etter ekstraomganger i semifinalen. England tapte bronsefinalen mot Italia. England falt deretter ut av EM, som ble arrangert annethvert år til og med 1997, og VM. De lyktes ikke å kvalifisere seg igjen før EM i 1995, da de til gjengjeld kom til semifinalen. I kvalifiseringsgruppen ble England plassert i samme gruppe som Spania for første gang, og de to lagene har flere ganger kjempet om samme plass.

EM-seieren ga England plass i VM samme år. England kom pent fra det i gruppe med Norge, Canada og Nigeria. England tapte mot Norge og slo de to andre, og gikk til finalespillet. Der møtte England imidlertid Tyskland igjen, og tapte med klare 0-3.  

I neste EM-kvalifisering gikk England videre til oppsamlingsrunde for toere og treere i gruppen, der England igjen møtte Spania. Spania slo ut England denne gangen. I VM-kvalifiseringen til VM i 1999 kom England i gruppe med Tyskland, Norge og Nederland. England slo Nederland hjemme, men tapte de andre fem kampene, og endte sist. England kvalifiserte seg gjennom omspill til EM i 2001, men endte sist i gruppespillet. Etter en mislykket VM-kvalifisering var England vert for EM i 2005, og kom i gruppe med tre nordiske land; Sverige, Danmark og Finland. England slo Finland, men tapte de andre kampene, og endte sist. 

VM i 2007 ble en klar forbedring for England. Laget kvalifiserte seg med glans, og kom også videre fra innledende runde med en imponerende uavgjort mot Tyskland. I kvartfinalen møtte England imidlertid USA, og tapte 0-3. I påfølgende EM-kvalifisering kom England i gruppe med Spania igjen, og avgjørelsen falt i siste kamp, der Spania med tomålsseier ville ha gått videre. Kampen endte uavgjort, og England gikk videre til EM. På tross av en lite imponerende innledningsrunde, kom England videre til kvartfinalen. Der slo de Finland 3-2 før de i semifinalen slo Nederland 2-1 etter ekstraomganger. I finalen var de et nummer for små for Tyskland, og tapte 2-6.

England møtte Spania nok en gang under kvalifiseringen til VM i Tyskland i 2011. Nok en gang ble det bortemøtet med Spania som ble avgjørende. Spania ledet 2-0 til det gjensto ti minutter. Da scoret England to ganger, og tok kommandoen i gruppen. England vant, og gikk videre til neste runde, der de møtte og slo Sveits. Dermed kvalifiserte England seg til VM.

## England og OL
Ettersom IOC bare anerkjenner Storbritannia, og ikke enkeltdelene, kan ikke England stille som eget lag i OL. Under Sommer-OL 2012 har det blitt enighet mellom de fire særforbundene at Englands landslag stiller som Storbritannia. De andre tre særforbundene ønsker ikke å ha noe med OL å gjøre i frykt for å bli samlet også i FIFA- eller UEFA-regi.

## Statistikk
**Største tap**: 0-8 borte mot Norge 4. juni 2000.
**Største seier**: 13-0 borte mot Ungarn 27. oktober 2007.
FIFA-ranking: 2.-plass (mars 2018).

## Meritter
### Resultater i Verdensmesterskapet
*Uoffisielle mesterskap:
**1970 : 4.-plass
**1971 : 5.-plass
**1978 : 1. runde
**1984 : 1. runde
**1985 : Vinner av Mondalito-turneringen i Italia
**1988 : Vinner av Mundalito-turneringen i Italia (England deltok ikke i det uoffisielle VM i Kina det året)
*FIFAs VM i fotball for kvinner:
**VM i fotball for kvinner 1991 : Ikke kvalifisert
**VM i fotball for kvinner 1995 : Kvartfinale
**VM i fotball for kvinner 1999 : Ikke kvalifisert
**VM i fotball for kvinner 2003 : Ikke kvalifisert
**VM i fotball for kvinner 2007 : Kvartfinale
**VM i fotball for kvinner 2011 : Kvartfinale
**VM i fotball for kvinner 2015 : 3.-plass
**VM i fotball for kvinner 2019 : 4.-plass

### Resultater i Europamesterskapet
*Uoffisielle mesterskap:
**1969 : 3.-plass
**1979 : 4.-plass
*UEFAs EM i fotball for kvinner:
**1984 : Finalist
**1987 : 4.-plass
**1989 : Ikke kvalifisert
**1991 : Kvartfinale
**1993 : Kvartfinale
**1995 : Semifinale
**1997 : Ikke kvalifisert
**2001 : Gruppespill
**2005 : Gruppespill
**2009 : Finale
**2013 : Gruppespill
**2017 : Semifinale
**2022 : **Europamester**
**2025 : **Europamester**

## Se også
*Englands herrelandslag i fotball
*Storbritannias kvinnelandslag i fotball
*Storbritannias herrelandslag i fotball

## Referanser


## Eksterne lenker
* 
* Euro2005.net
* femaleSOCCER.net
* Umbro, produsent for Englands landslagsdrakter
* Ny bok om Englands kvinnelandslag
* englandfc.com – Tidligere resultater